OpenLLM-France/wikimedia huggingface dataset:
# Barista

Un barista és una ‘persona especialitzada en la preparació de begudes a base de cafè exprés', segons el Termcat. És, doncs, un professional especialitzat per distingir diferents tipus de cafè, elaborar-ne mescles òptimes i saber-ne destacar unes característiques determinades, segons el grau de torrefacció del gra, la màquina en què es prepara, etcètera. A més, també decoren el cafè mitjançant dibuixos en la seva superfície i pot emprar diversos tipus de llets, essències i licors. També és el responsable de la presentació de les begudes i pot complementar el seu treball amb art del latte o l'art de l'escuma.
La paraula barista és d'origen italià i es refereix a una persona especialitzada en cafè. És un mot format per l’arrel bar i el sufix –ista. No designa un ‘ofici relacionat amb’, sinó a l’especialista del cafè. Aquest mot és una mena d’equivalent al sommelier, però enlloc d'especialitzar-se en vins, ho ha fet en cafè.
Per ser un bon barista cal molta experiència teòrica i pràctica. Ha de ser una persona capaç de distingir els diferents tipus de cafè per a poder arribar a una mescla o saber ressaltar les característiques d'un origen únic, per això ha de conèixer el procés de torrat i els diferents graus existents. A més, ha de conèixer la qualitat de l'aigua, duresa, pH, etc., així com els diferents tipus de preparació del cafè: en cafetera de filtre, a l'estil turc, en cafetera italiana, en cafetera exprés, en premsa francesa i altres.
Amb la cafetera exprés es poden elaborar algunes de les preparacions de cafè més conegudes i consumides. A Catalunya el ventall de tipus de cafè que es consumeixen és molt ampli. De tots ells, els més consumits són els següents: el cafè amb llet, el tallat, el capuccino, el cafè moca, el cafè tallat amb llet emulsionada o macchiato, el cigaló o cafè amb gotes, el trifàsic, etc.
Per a preparar versions modernes es vaporitza la llet amb la llanceta de la màquina, aportant-li escuma i textura en diferents mesures.
Es pot consultar en línia un Museu virtual del Cafè amb anuncis, fotografies i publicitat de marques de cafè de Catalunya antigues i modernes.

## Referències

* ↑ «Barista». Termcat. [Consulta: 5 juny 2024].
* ↑ «barista | Origin and meaning of barista by Online Etymology Dictionary» (en anglès). www.etymonline.com. [Consulta: 27 octubre 2021].
* ↑ «Barista». Universitat Pompeu Fabra. [Consulta: 5 juny 2024].
* ↑ Amandac. «World Barista Championship» (en anglès americà). World Barista Championship. [Consulta: 27 octubre 2021].
* ↑ «What It Means to Be a Barista» (en anglès). The Spruce Eats. [Consulta: 27 octubre 2021].
* ↑ «How to make perfect coffee | CNN Travel». web.archive.org, 10-06-2015. Arxivat de l'original el 10 de junio de 2015. [Consulta: 27 octubre 2021].
* ↑ Wendelboe, Tim (1 de mayo de 2005) The Future of the World Barista Championship. Arxivat 2020-02-21 a Wayback Machine. "CoffeeGeek.com"
* ↑ «El cafè a Catalunya». Gremi del Cafè. [Consulta: 5 juny 2024].
* ↑ «Museu del cafè de Catalunya». Gremi del Cafè. [Consulta: 5 juny 2024].
# Tempo3

TEMPO³, de l'acrònim anglès Tethered Experiment for Mars inter-Planetary Operations és la proposta basada del Satèl·lit artificial CubeSat destinat a demostrar la generació de gravetat artificial centrípeta. Després del llançament, la nau espacial girarà extrem a extrem per crear una acceleració semblant a la gravetat en els dos extrems d’una corretja de subjecció. El projecte està sent gestionat per la Mars Society. Té com a objectiu construir des de proves a gran altitud fins a un eventual vol orbital. L'estat es desconeix des del 2012.

## Antecedents

En l'arquitectura Mars Direct per a una missió entre humans a Mart, la tripulació que es dirigia a Mart utilitza el seu escenari superior descartat com a contrapès per girar extrem a extrem. Aquesta acció genera gravetat per a la tripulació i impedeix que hagin de passar el viatge de sis mesos en condicions de gravetat zero. Gemini 11 i 12 van mostrar que el concepte era viable, però des de llavors no hi ha hagut cap treball relacionat amb la gravetat utilitzant corretges de subjecció.
TEMPO³ va ser seleccionat com el guanyador del Mars Project Challenge, dirigit per la Mars Society el 2008, per determinar el proper gran projecte del grup.

## Concepte de missió

La nau espacial es llançarà amb altres satèl·lits CubeSat. Després de separar-se del seu portador, TEMPO³ girarà i es dividirà en dues parts connectades per una corretja de subjecció. La separació alentirà la velocitat de gir, però augmentarà l'acceleració mesurada als extrems. Els acceleròmetres a bord de la nau espacial detectaran la quantitat de gravetat demostrada i transmetran aquestes dades a la Terra.

## Referències

* ↑ «CubeSat in the News» (en anglès). Cubesat.calpoly.edu. Arxivat de l'original el 2003-02-19. [Consulta: 24 febrer 2016].
* ↑ http://members.marssociety.org/TMQ/TMQ-V1-I1.pdf Arxivat 2017-04-21 a Wayback Machine. pg15-Tom Hill
* ↑ «Gemini 11» (en anglès). Astronautix.com. Arxivat de l'original el 2013-11-08. [Consulta: 24 febrer 2016].
* ↑ Jones, K.C. 'TEMPO 3' Artificial Gravity Satellite On Mars Society's To-Do List. InformationWeek, 19-08-2008 [Consulta: 22 abril 2021].
* ↑ Hill, Tom; Kirk, Alex (en anglès) TEMPO3: the Mars Society’s newest project. The Space Review [Consulta: 22 abril 2021].
# Barraca XLI (Aiguamúrcia)

La Barraca XLI és una obra d'Aiguamúrcia (Alt Camp) inclosa a l'Inventari del Patrimoni Arquitectònic de Catalunya.

## Descripció

És una construcció de dues estances amb un petit rebedor a l'entrada que fa de distribuïdor.
L'estança de la dreta és la destinada a l'animal, desposa d'una menjadora i un armari. És de planta quadrada i mesura 3'95 metres de fondària per 2'97 metres d'ample. Està coberta amb falça cúpula i té una alçada màxima de 3'20 metres.
L'estança de l'esquerra és de planta circular amb un diàmetre de 3 metres. També està coberta amb falça cúpula i la seva alçada màxima és de 3'35 metres.
A la dreta s'hi accedeix mitjançant un arc de pas, i a la de l'esquerra és una llinda la que encapçala l'accés.
Exteriorment aquesta barraca és de planta rectangular amb una façana de 7 metres de llargada de costat de 6'30 metres.
A la coberta s'hi accedeix mitjançant uns pujadors situats en un lateral.

## Referències

* 1 2 3 4 5 6 «Barraca XLI». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 agost 2018].
# Ludwig Hörmann

Ludwig Hörmann (Múnic, 6 de setembre de 1918 - Múnic, 19 de juny de 2001) va ser un ciclista alemany que va ser professional entre 1946 i 1955. Fou especialista en curses de ciclisme en pista, en les quals destacà notablement. Va guanyar el Campionat d'Alemanya de ciclisme en ruta el 1951 i el 1952.
Aconseguí 11 victòries durant la seva carrera professional, destacant 4 campionats d'Alemanya. El 1952 fou tercer al Campionat del Món de ciclisme, a Luxemburg.
El seu germà Hans també fou ciclista professional.

## Palmarès en carretera

* 1939
** Campió d'Alemanya amateur en ruta
* 1942
** Campió d'Alemanya amateur en ruta
* 1951
** Campió d'Alemanya en ruta
** Vencedor d'una etapa de la Volta a Alemanya
* 1952
** Campió d'Alemanya en ruta
* 1953
** 1r a la Deutsches Dreitagerennen
** Vencedor d'una etapa al Tour del Sud-oest
** Vencedor d'una etapa al Tour del Sud-est

## Palmarès en pista

* 1944
** Campió d'Alemanya en persecució per equips
* 1951
** Campió d'Alemanya en madison (amb Hans Hörmann)
** 1r als Sis dies de Frankfurt (amb Harry Saager)
** 1r als Sis dies de Hannover (amb Jean Schorn)
* 1952
** 1r als Sis dies de Múnic (amb Alfred Strom)
* 1953
** Campió d'Alemanya de persecució
* 1954
** 1r als Sis dies de Múnic (amb Hans Preiskeit)
** 1r als Sis dies de Münster (amb Hans Preiskeit)

## Referències

* ↑ «National Championship, Road, Elite, Germany». Cycling Archives. [Consulta: 12 setembre 2014].
* ↑ «Ludwig Hormann». [Consulta: 21 juliol 2014].
# Educació artística

L'educació artística és un mètode d’ensenyament que es basa en certs camps de l'art, com ara l'educació visual i plàstica, l'educació musical o l'educació expressiva del cos (dansa o teatre, arts circenses, òpera...).
Els professionals solen destacar en una de les activitats mencionades anteriorment. Igual que en altres camps professionals, en l'educació artística cal una actualització constant, recerca de capacitacions i formació en noves manifestacions artístiques i pedagògiques amb la finalitat d’aconseguir dotar l'estudiant d'un ampli domini de les disciplines.
Els xiquets, joves i adults poden aprendre tant en col·legis, instituts i universitats com en els museus, centres culturals, ocupacionals, de recreació, agències de servei social, al carrer i fins i tot a les presons, tot rebent aquest tipus d’educació de manera formal o informal. Es pot distingir una educació artística per a la formació de professionals d'una altra per als que no ho volen ser.
L'educació artística desenvolupa capacitats, actituds, hàbits i comportaments; potencia habilitats i destreses i, a més, és un mitjà d’interacció, comunicació i expressió de sentiments, emocions i actituds que permeten la formació integral del nen. Dintre del camp de l’art existeixen diverses branques professionals que ajuden a enriquir els continguts que es poden ensenyar, com ara: història de l’art, filosofia de l’art, teoria de l’art, disseny, crítica de l’art, i les anomenades arts contemporànies (art comunitari, art relacional, videoart, còmics, bio-art, ...), és a dir, representacions artístiques que generalment no són incloses en les belles arts o en les arts convencionals. Aquestes i d'altres especialitats eixamplen el repertori de les manifestacions artístiques i, si s'inclouen les TICs, aquestes poden oferir propostes didàctiques més afins a la població.

## Vincles

* Glossari d'Educació plàstica i visual

## Referències

* ↑ ARJONES FERNANDEZ, Aurora «La didáctica del valor artístico en el currículo de Segundo de Bachillerato en Andalucía (España). La pincelada como contenido transversal». Actas del I Congreso Internacional on line sobre Educación en el siglo XXI, EUMED.NET..
* ↑ Giraldez y Pimentel. «Educación artística, cultura y ciudadanía. De la teoría a la práctica». [Consulta: 28 març 2012].
* ↑ Jiménez y otros. «Educación artística, cultura y ciudadanía». Arxivat de l'original el 2012-11-05. [Consulta: 28 març 2012].
* ↑ ARJONES FERNANDEZ, AURORA «La Historia del Arte ante el reto del valor social del patrimonio cultural y la competencia para la conciencia y expresiones culturales.». Actas del I Congreso Internacional on line sobre Desigualdad social y educativa en el siglo XXI. Eumed.net, 1-15/xi/2016.
* ↑ Real Decreto 596/2007, de 4 de mayo, por el que se establece la ordenación general de las enseñanzas profesionales de artes plásticas y diseño
Viccionari
# Sylvia

Sylvia és un gènere d'ocells de la família dels sílvids (Sylviidae) que reben popularment els noms de tallarol, busquereta, buixquereta, busqueret o busquera. Segons la classificació del Congrés Ornitològic Internacional (versió 11.1, 2021) aquest gènere conté 7 espècies:
* tallarol de casquet (Sylvia atricapilla).
* tallarol gros (Sylvia borin).
* tallarol de Príncipe (Sylvia dohrni).
* tallarol espectral (Sylvia galinieri).
* tallarol encaputxat (Sylvia nigricapillus).
* tallarol d'Abissínia (Sylvia abyssinica).
* tallarol del Rwenzori (Sylvia atriceps).
Moltes altres espècies de tallarols i tallaretes es consideren actualment que pertanyen al gènere Curruca.

## Referències

* ↑ del Hoyo, Josep. All the birds of the world (en anglès). Barcelona: Lynx Edicions, 2020, p. 631-635. ISBN 978-84-16728-37-4.
* ↑ «Sylviid babblers, parrotbills, white-eyes». IOC World Bird List Version 11.1. International Ornithologists' Union, 01-01-2021. [Consulta: 17 juny 2021].
# Klaus-Peter Thaler

Klaus-Peter Thaler (Netphen, 14 de maig de 1949) és un ciclista alemany, ja retirat, que fou professional entre 1976 i 1988. Abans, com a ciclista amateur, va prendre part en els Jocs Olímpics d'Estiu de 1976, on fou novè en la cursa en línia. Combinà la seva participació en curses en carretera amb el ciclocròs, especialitat en la qual es proclamà campió del món els anys 1985 i 1986.
Durant la seva carrera esportiva destaquen dues etapes al Tour de França, una a la Volta a Espanya i la classificació final de la Volta de les Tres Províncies.

## Palmarès en ruta

* 1973
** 1r al Gran Premi de Lillers
* 1974
** Vencedor d'una etapa de la Milk Race
* 1975
** Vencedor d'una etapa del Gran Premi Guillem Tell
* 1976
** Campió d'Alemanya en ruta amateur
* 1977
** Vencedor d'una etapa al Tour de França
** Vencedor d'una etapa a la Volta a Andalusia
** Vencedor d'una etapa a la Volta a Astúries
* 1978
** Vencedor d'una etapa al Tour de França
* 1979
** Vencedor d'una etapa al Critèrium del Dauphiné Libéré
** Vencedor d'una etapa a la Volta a Alemanya
* 1980
** 1r a la Volta de les Tres Províncies i vencedor de 2 etapes
** Vencedor d'una etapa a la Volta a Espanya
** Vencedor d'una etapa a la París-Niça
** Vencedor d'una etapa a la Volta a Astúries
* 1982
** Vencedor de 2 etapes a la Volta de les Tres Províncies

### Resultats al Tour de França

* 1977. Abandona (17a etapa). Vencedor d'una etapa
* 1978. 35è de la classificació general. Vencedor d'una etapa
* 1980. 37è de la classificació general
* 1981. 49è de la classificació general
* 1982. 90è de la classificació general

### Resultats a la Volta a Espanya

* 1977. 3r de la classificació general
* 1980. Abandona. Vencedor d'una etapa

## Palmarès en ciclocròs

* 1973
** Campió del món amateur en ciclocròs
* 1976
** Campió del món amateur en ciclocròs
* 1981
** 1r al Ciclocròs d'Igorre
* 1985
** Campió del món en ciclocròs
* 1987
** Campió del món en ciclocròs

## Referències

* ↑ «THALER Klaus-Peter». [Consulta: 17 desembre 2023].
* 1 2 3 «Olympedia – Klaus-Peter Thaler». [Consulta: 17 desembre 2023].

## Enllaços externs

* Fitxa de Klaus-Peter Thaler a sitiodeciclismo.net
# Bert Grabsch

Bert Grabsch (Wittenberg, 19 de juny de 1975) és un exciclista alemany, professional des del 1997 al 2013. És germà del també ciclista Ralf Grabsch.
Bon rodador, s'especialitzà en les contrarellotges, de les quals en fou un consumat especialista. En aquesta especialitat aconseguí els seus majors èxits: el Campionat del Món de 2008 i quatre Campionats d'Alemanya. El 2007 guanyà una etapa a la Volta a Espanya. Va prendre part als Jocs Olímpics d'Estiu de 2008 i 2012.

## Palmarès

* 1997
** Vencedor d'una etapa de la Bayern Rundfahrt
* 1998
** Vencedor d'una etapa del Regio Tour
* 1999
** Vencedor d'una etapa del Regio Tour
* 2000
** 1r a Hel van het Mergelland
* 2001
** Vencedor d'una etapa de la Niedersachsen Rundfahrt
** Vencedor d'una etapa del Tour de Wallonie
* 2002
** Vencedor d'una etapa de la Volta a Burgos
* 2005
** 1r a Rund um die Hainleite
* 2007
** Campió d'Alemanya de CRI
** Vencedor d'una etapa a la Volta a Espanya
* 2008
** Campió del món de CRI
** Campió d'Alemanya de CRI
** 1r al Sachsen-Tour i vencedor d'una etapa
** Vencedor d'una etapa a la Volta a Àustria
* 2009
** Campió d'Alemanya de CRI
** Vencedor d'una etapa al Critèrium del Dauphiné Libéré
* 2011
** Campió d'Alemanya de CRI
** Vencedor d'una etapa de la Volta a Àustria

### Resultats al Tour de França

* 2004. 81è de la classificació general
* 2005. 103è de la classificació general
* 2006. 107è de la classificació general
* 2007. 105è de la classificació general
* 2009. 134è de la classificació general
* 2010. 169è de la classificació general
* 2012. 125è de la classificació general

### Resultats a la Volta a Espanya

* 2004. 86è de la classificació general
* 2007. Abandona (17a etapa). Vencedor d'una etapa
* 2009. Abandona (18a etapa)
* 2011. 136è de la classificació general

### Resultats al Giro d'Itàlia

* 2002. 61è de la classificació general

## Referències

* ↑ Westemeyer, Susan «Grabsch retires after 15 year-career». Cyclingnews.com. Future plc, 28-10-2013 [Consulta: 21 desembre 2013].
* ↑ «Ctos. del Mundo: Bert Grabsch, campeón del mundo de contrarreloj» (en spanish), 25-09-2008. [Consulta: 23 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Bert GRABSCH» (en italià). [Consulta: 23 novembre 2022].
* ↑ «Olympedia – Bert Grabsch». [Consulta: 23 novembre 2022].

## Enllaços externs

* Web personal (alemany)
* Fitxa de Bert Grabsch a sitiodeciclismo.net
* Fitxa de Bert Grabsch a procyclingstats.com
# Uwe Peschel

Uwe Peschel (Berlín, 4 de novembre de 1968) va ser un ciclista alemany, que fou professional entre 1997 i 2005. Bon contrarellotgista, els seus principals èxits foren en aquesta especialitat: el 1992 guanyà la medalla d'or als Jocs Olímpics de Barcelona en la contrarellotge per equips, guanyà tres campionats d'Alemanya de l'especialitat i pujà al podi en dues ocasions al Campionat del Món de CRI.
És fill del també ciclista Axel Peschel.

## Palmarès

* 1991
** 1r al Gran Premi de les Nacions amateur
* 1992
** Or als Jocs Olímpics de contrarellotge per equips (amb Berndt Ditter, Michael Rich i Christian Meyer)
* 1993
** 1r a la Ronda de l'Isard d'Arieja
* 1995
** 1r a la Stuttgart–Estrasburg
** Vencedor d'una etapa del Regio Tour
* 1996
** Campió d'Alemanya de CRI
** 1r a la Bayern Rundfahrt
** 1r al Gran Premi Telekom (amb Chris Boardman)
** Vencedor d'una etapa de la Volta a Luxemburg
** Vencedor d'una etapa de la Volta a Hessen
* 1997
** 1r al Gran Premi de les Nacions
** Vencedor d'una etapa del Regio Tour
** Vencedor d'una etapa de la Volta a Dinamarca
* 1998
** Campió d'Alemanya de CRI
** Vencedor d'una etapa de la Volta a Castella i Lleó
* 2001
** Vencedor d'una etapa de la Cursa de la Pau
* 2002
** Campió d'Alemanya de CRI
** 1r al Gran Premi de les Nacions
** 1r a la Volta a Hessen i vencedor d'una etapa
** 1r al Karlsruher Versicherungs GP (amb Michael Rich)
* 2003
** 1r al Gran Premi Eddy Merckx (amb Michael Rich)

### Resultats al Giro d'Itàlia

* 1997. 104è de la classificació general

### Resultats al Tour de França

* 2003. Abandona (20a etapa)
* 2004. 125è de la classificació general

### Resultats a la Volta a Espanya

* 1998. 91è de la classificació general
* 2005. 102è de la classificació general

## Referències

* ↑ «Uwe Peschel» (en italià). Museo del ciclismo. [Consulta: 2 gener 2025].
* ↑ «Uwe Peschel» (en francès). olympedia. [Consulta: 2 gener 2025].

## Enllaços externs

* Fitxa d'Uwe Peschel a sitiodeciclismo.net
# Toni Merkens

Anton "Toni" Merkens (Colònia, 21 de juny de 1912 - Bad Wildbad, 20 de juny de 1944) va ser un ciclista en pista alemany, que fou professional entre 1937 i 1942.
El 1936 va prendre part en els Jocs Olímpics de Berlín, en què una medalla d'or en la prova del velocitat individual, per davant Arie van Vliet i Louis Chaillot.
Com a amateur aconseguí nombrosos èxits, guanyant tres campionats nacionals de velocitat i un del món de la mateixa especialitat. Com a professional els èxits no foren tan importants i sols destaquen els dos campionats nacionals, un de mig fons i un de velocitat.
El 1942, durant la Segona Guerra Mundial, va ser reclutat per la Wehrmacht i va ser enviat a lluitar al Front Oriental, on fou ferit. El 1944 va emmalaltir de meningitis en un hospital de Bad Wildbad i va morir.

## Palmarès

* 1933
** Campió d'Alemanya de velocitat amateur
* 1934
** Campió d'Alemanya de velocitat amateur
** 1r al Gran Premi de París en velocitat amateur
** 1r a Copenhaguen de velocitat
* 1935
** Campió del món de velocitat amateur
** Campió d'Alemanya de velocitat amateur
** 1r al Gran Premi de París en velocitat amateur
* 1936
** Medalla d'or als Jocs Olímpics de Berlín en velocitat individual
** 1r a Copenhaguen de velocitat
* 1940
** Campió d'Alemanya de mig fons
* 1942
** Campió d'Alemanya de velocitat

## Referències

* ↑ siehe Personenstandsarchiv Köln Sterbefälle 1948. Band 2, Nr. 647.
* 1 2 3 «Olympedia – Toni Merkens». [Consulta: 4 novembre 2024].
* ↑ «Olympedia – Olympians Who Were Killed or Missing in Action or Died as a Result of War». [Consulta: 4 novembre 2024].
* ↑ Horst Nordmann, Fritz und Mika Hahn: Kölsche Zweiradgeschichten. Pioniere, Rennfahrer, Schicksale. Köln 2003, S. 128.

## Enllaços externs

* Fitxa de Toni Merkens a sitiodeciclismo.net
# Herbert Richter

Herbert Richter (Chemnitz, 26 d'abril de 1947) és un ciclista alemany, ja retirat, que va competir sota bandera de l'Alemanya de l'Est durant les dècades de 1960 i 1970. Es dedicà al ciclisme en pista i en el seu palmarès destaca una medalla de plata als Jocs Olímpics de Múnic de 1972 en la prova de persecució per equips, junt a Thomas Huschke, Uwe Unterwalder i Heinz Richter, així com dues medalles de plata al Campionat del món de ciclisme en pista de persecució per equips.

## Palmarès

* 1970
** Medalla de plata al Campionat del món de ciclisme en pista de persecució per equips
* 1971
** Medalla de plata al Campionat del món de ciclisme en pista de persecució per equips
* 1972
** Medalla de plata als Jocs Olímpics de Múnic en persecució per equips, junt a Thomas Huschke, Uwe Unterwalder i Heinz Richter
* 1973
** Campió de la RDA de persecució per equips, amb Matthias Wiegand i Manfred Ulbricht

## Referències

* ↑ «Olympedia – Herbert Richter». [Consulta: 17 agost 2024].
* ↑ Kluge, Volker; Kluge, Volker. Lexikon Sportler in der DDR. Berlin: Verlag Neues Leben, 2009. ISBN 978-3-355-01759-6.

## Enllaços externs

* Fitxa de Herbert Richter a sitiodeciclismo.net'
# Peter Hilse

Peter Hilse (Friburg, Baden-Württemberg, 8 de maig de 1962) és un ciclista alemany, ja retirat, que fou professional entre 1985 i 1992. Va competir amb els equips Teka i Seur i els seus principals èxits esportius foren una etapa de la Volta a Espanya de 1989 i el Campionat nacional en ruta de 1987.

## Palmarès

* 1983
** 1r a la Rund um Düren
* 1986
** 1r a la Clàssica d'Ordizia
** 1r a la Barcelona-Andorra
** Vencedor de 2 etapes de la Volta a Andalusia
* 1987
** Campió d'Alemanya en ruta
** 1r a la Pujada al Naranco
** Vencedor d'una etapa de la Setmana Catalana
* 1989
** Vencedor d'una etapa de la Volta a Espanya
** 1r a la Pujada al Naranco
** 1r al Gran Premi Diputación de Toledo
* 1990
** 1r a la Volta a Cantàbria
** Vencedor d'una etapa de la Volta a Burgos
* 1991
** Vencedor d'una etapa de la Volta a Andalusia

### Resultats al Tour de França

* 1987. 106è de la classificació general

### Resultats a la Volta a Espanya

* 1986. Abandona (12a etapa)
* 1987. Fora de control (7a etapa)
* 1988. 46è de la classificació general
* 1989. 39è de la classificació general. Vencedor d'una etapa
* 1990. 66è de la classificació general
* 1991. 81è de la classificació general

### Resultats al Giro d'Itàlia

* 1992. Fora de control (5a etapa)

## Referències

* ↑ «HILSE Peter». [Consulta: 1r desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Peter HILSE» (en italià). [Consulta: 1r desembre 2022].

## Enllaços externs

* Fitxa de Peter Hilse a sitiodeciclismo.net
# Marcel Kalz

Marcel Kalz (Berlín, 9 de març de 1987) és un ciclista alemany especialitzat en la pista. Ha guanyat alguns campionats nacionals i curses de sis dies.

## Palmarès

* 2007
** Campió d'Europa sub-23 en Madison (amb Erik Mohs)
** Campió d'Alemanya en Madison (amb Robert Bengsch)
* 2008
** Campió d'Alemanya en Madison (amb Robert Bengsch)
* 2011
** Campió d'Alemanya en Madison (amb Robert Bengsch)
* 2012
** Campió d'Alemanya en Madison (amb Robert Bengsch)
* 2013
** Campió d'Alemanya en Puntuació
** 1r als Sis dies de Bremen (amb Franco Marvulli)
* 2014
** Campió d'Alemanya en Madison (amb Leif Lampater)
** 1r als Sis dies de Copenhaguen (amb Robert Bartko)
* 2015
** 1r als Sis dies de Bremen (amb Alex Rasmussen)
** 1r als Sis dies de Berlín (amb Leif Lampater)
* 2016
** Campió d'Alemanya en Puntuació
* 2017
** 1r als Sis dies de Bremen (amb Iljo Keisse)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it